Anexa nr. 3

la Hotărîrea Guvernului nr.1145

din 20 decembrie 2017

**CONTRACT-TIP**

**de subvenționare între Ministerul Finanțelor și beneficiar**

|  |  |
| --- | --- |
| **mun. Chişinău** | „\_\_\_”\_\_\_\_\_\_\_\_\_\_ |
|  | |
|  | |
| Ministerul Finanțelor, cu sediul în mun. Chişinău, str. C.Tănase, nr. 7, reprezentat legal de \_\_\_\_\_\_\_\_\_\_\_\_\_\_\_\_\_\_\_\_\_\_\_ (nume, prenume), în funcţia de ministru, în calitate de **Autoritate contractantă,** pe de o parte, şi \_\_\_\_\_\_\_\_\_\_\_\_\_\_\_\_\_\_\_\_\_\_\_\_ (entitatea juridică), cu sediul în \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nume, prenume), în funcţia de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (calitatea de reprezentare potrivit actului normativ privind organizarea şi funcţionarea entităţii juridice respective şi conform statutului/actului constitutiv al entităţii juridice respective), în calitate de **Beneficiar,** pe de altă parte, au convenit încheierea prezentului contract de subvenționare în baza cererii de acordare a subvenției nr.\_\_\_\_\_, cu următoarele condiţii:  **I. OBIECTUL CONTRACTULUI**  **1.1.** Obiectul prezentului contract îl reprezintă acordarea de către Autoritatea contractantă a subvenției de creare a locurilor de muncă în situația în care Beneficiarul acceptă subvenția şi se obligă să mențină numărul efectiv al salariaților, inclusiv al persoanelor subiecți ai subvenției, în conformitate cu clauzele contractuale, precum și să mențină salariul mediu lunar stabilit conform prevederilor Hotărîrii Guvernului „Pentru aprobarea Regulamentului privind subvenționarea creării locurilor de muncă” pentru o perioadă nu mai mică de trei ani de la data la care s-a efectuat ultima tranșă de plată a subvenției.    **1.2.** Beneficiarului i se va acorda subvenția solicitată în termenele şi condiţiile stabilite în acest contract, precum şi în prevederile Hotărîrii Guvernului „Pentru aprobarea Regulamentului privind subvenționarea creării locurilor de muncă”, pe care Beneficiarul declară că le cunoaşte şi le acceptă.    **II. OBLIGAŢIILE PĂRŢILOR**  **2.1. Beneficiarul se obligă:**  2.1.1. Să garanteze că există o creștere a efectivului de salariați de cel puțin 100 de persoane care fac parte din categoria de subiecți ai subvenției.  2.1.2. Să garanteze că plata unui salariu mediu lunar la întreprindere pentru persoanele angajate care sînt subiecți ai subvenției este de cel puțin 75% din cuantumul salariului mediu lunar pe economie prognozat pentru anul de gestiune, aprobat de Guvern.  2.1.3. Să garanteze, sub sancțiunea nulității, lipsa restanțelor la achitarea impozitelor și taxelor față de bugetul public național, cu excepția cazurilor de reeșalonare a datoriilor invocate (conform acordurilor încheiate în modul stabilit) la situația din ultima zi a lunii aferente anului fiscal pentru care se solicită subvenția.  2.1.4. Să mențină numărul efectiv al salariaților, inclusiv al persoanelor subiecți ai subvenției, în decurs de cel puțin trei ani de la ultima tranșă a subvenției primite.  2.1.5. Să garanteze plata unui salariu mediu lunar la întreprindere pentru persoanele angajate care sînt subiecți ai subvenției nu mai mic de 75% din cuantumul salariului mediu lunar pe economie prognozat pentru fiecare an în parte, aprobat de Guvern, în decurs de cel puțin trei ani de la ultima tranșă a subvenției primite.  2.1.6. Să garanteze sub propria răspundere, sub sancțiunea nulității, că nu se află în procedură de insolvabilitate, fuziune, dezmembrare sau dizolvare.  2.1.7. Să garanteze sub propria răspundere, sub sancțiunea nulității, că nu a dispus de vreun ajutor de stat aflat în proces de recuperare.  2.1.8. Să nu-și schimbe locația sau locul de activitate într-o regiune în care cuantumul subvenției este mai mic decît cel aferent regiunii pentru care se garantează plata subvenției.  2.1.9. Să nu admită utilizarea subvenției în alte scopuri decît cele care au fost prevăzute de prezentul contract și de legislația în vigoare.  2.1.10. Să asigure toate condiţiile pentru efectuarea adecvată a acţiunilor de inspecţii post-achitare de către reprezentanţii împuterniciţi ai Autorităţii contractante, inclusiv acces la locurile şi spaţiile unde este efectuată investiţia obiect al subvenţionării, la documentele juridice, financiare, tehnice care au stat la baza efectuării şi dezvoltării acestei investiţii etc.  2.1.11. Să prezinte, în termen de cel mult cinci zile, informaţia şi documentele solicitate în cadrul inspecţiilor/controalelor de către reprezentanţii împuterniciţi ai Autorităţii contractante, referitoare la obiectul investiţiei pentru care a fost acordată subvenția.  2.1.12. Să respecte pe toată durata contractului condiţiile de eligibilitate şi criteriile de evaluare care au stat la baza autorizării cererii de acordare a sprijinului financiar.  2.1.13. Să informeze Autoritatea contractantă fără întîrziere, într-un termen de cel mult zece zile, despre orice circumstanţă ce poate împiedica executarea corespunzătoare a contractului.  2.1.14. Să notifice Autorității contractante apariţia oricărei modificări survenite în realizarea adecvată a condițiilor de subvenţionare.  2.1.15. În caz de încălcare a condițiilor în care este încheiat contractul de subvenționare, să restituie subvenția acordată și să achite dobînzile și penalitățile aferente în decurs de 20 de zile de la data rezoluțiunii prezentului contract.    **2.2. Beneficiarul are dreptul:**  2.2.1. Să primească subvenția solicitată, în conformitate cu termenul legal prevăzut de Regulamentul privind subvenţionarea creării locurilor de muncă, pe întreaga perioadă de valabilitate a acestui contract.  2.2.2. Să fie prezent la efectuarea inspecţiilor post-achitare, precum şi să fie informat asupra rezultatelor acestora, efectuate de reprezentanţii împuterniciţi ai Autorităţii contractante, în limitele şi în conformitate cu prevederile Regulamentului privind subvenţionarea creării locurilor de muncă.  2.2.3. Să prezinte explicaţii pe marginea rezultatelor controalelor efectuate în condiţiile punctelor 2.1.10 și 2.1.11.  **2.3. Autoritatea contractantă se obligă:**  2.3.1. Să achite Beneficiarului subvenția, calculată în corespundere cu decizia de achitare a subvenției.  2.3.2. Să prezinte spre achitare, în termen de cinci zile de la data semnării prezentului contract, ordinele de plată pentru a transfera Beneficiarului subvenţia calculată.  2.3.3. Să verifice pe întreaga durată a executării contractului respectarea de către Beneficiar a criteriilor de eligibilitate.  2.3.4. Să anunţe în prealabil, cu cel puţin o zi înainte, despre intenţia de efectuare a inspecţiilor/controalelor şi să asigure aducerea la cunoştinţa Beneficiarului a rezultatelor acestora, într-un termen de pînă la 20 de zile de la data finalizării lor.  **2.4.** **Autoritatea contractantă are dreptul:**  2.4.1. Să efectueze controlul fizic şi administrativ al documentelor care justifică subvenția acordată.  2.4.2. Să solicite Beneficiarului orice informaţie ce vizează subvenția achitată.  2.4.3. Să stopeze transferarea mijloacelor financiare în contul plății subvenției către Beneficiar în cazul în care se constată necorespunderea condiţiilor de eligibilitate, prezentarea documentelor neautentice etc., admise de Beneficiar.  2.4.4. Să includă Beneficiarul în lista de interdicţie a persoanelor care pot beneficia de subvenții, conform condiţiilor şi procedurii stabilite de Regulamentul privind subvenţionarea creării locurilor de muncă.  2.4.5. În caz de neexecutare sau executare necorespunzătoare a angajamentelor, să ceară restituirea integrală a subvenției, împreună cu dobînzi, penalităţi de întîrziere, precum şi să aplice alte sancţiuni prevăzute de prezentul contract şi alte acte normative în vigoare.  **III. PREŢUL ŞI MODALITATEA DE ACHITARE A CONTRACTULUI**  **3.1.** Mărimea subvenției, autorizate spre plată conform deciziei nr.\_\_\_\_\_ din \_\_\_\_\_\_\_\_\_\_\_\_, constituie \_\_\_\_\_\_\_\_\_\_\_\_\_\_\_\_\_\_ (suma în cifre/litere) lei.  **3.2.** Autoritatea contractantă se angajează să acorde subvenția, în conformitate cu prevederile Regulamentului privind subvenţionarea creării locurilor de muncă şi ale prezentului contract. În cazul operării modificărilor şi completărilor în Regulamentul privind subvenţionarea creării locurilor de muncă, clauzele prezentului contract se modifică, de drept, în conformitate cu prevederile acestuia, fără ca să fie necesară semnarea acordurilor adiţionale la contract.  **3.3.** Plata subvenției se va efectua pe baza deciziei Autorității contractante, a cererii de achitare a subvenției însoţite de documentele justificative necesare. Decizia de plată se face în urma verificărilor documentelor justificative prezentate de Beneficiar conform prevederilor Regulamentului privind subvenţionarea creării locurilor de muncă.    **IV. RĂSPUNDEREA PĂRŢILOR**  **4.1.** Autoritatea contractantă şi Beneficiarul îşi asumă responsabilitatea de a nu divulga unor terţe persoane date referitoare la prezentul contract decît în măsura în care aceste date nu constituie secret comercial sau secret de stat protejat în conformitate cu legislația în vigoare.  **4.2.** Autoritatea contractantă şi Beneficiarul se angajează să păstreze confidenţialitatea rapoartelor şi a oricărui document, a informaţiei sau a altui material de care se ia cunoştinţă la executarea prezentului contract, cu excepția informațiilor de interes public, care se prezintă în orice circumstanțe la solicitare. Informaţiile vor fi furnizate doar autorităţilor competente.  **4.3.** Pentru neîndeplinirea obligaţiilor prevăzute de prezentul contract, Autoritatea contractantă şi Beneficiarul poartă răspundere în conformitate cu legislaţia în vigoare.  **4.4.** În cazul în care, pe parcursul perioadei de valabilitate a prezentului contract, se constată că Beneficiarul nu a respectat condițiile de eligibilitate, conform constatărilor realizate în cadrul inspecțiilor/controalelor, sau dacă se constată că Beneficiarul a prezentat documente neveridice/false în vederea accesării subvenției, precum şi în cazul în care Beneficiarul este declarat în stare de incapacitate de plată sau a fost declanşată procedura insolvabilităţii, contravaloarea ajutorului financiar va fi recuperată integral de către Autoritatea contractantă din contul Beneficiarului, benevol sau forţat, în modul stabilit de legislaţia în vigoare.  **4.5.** Beneficiarului i se vor calcula dobînzi de întîrziere, în conformitate cu prevederile articolelor 585 şi 619 din Codul civil al Republicii Moldova, precum şi penalităţi în mărime de 0,01% din valoarea subvenției acordate, pentru fiecare zi, calculate de la data acordării subvenției și pînă la restituirea acesteia.    **V. MODIFICAREA ŞI REZOLUȚIUNEA CONTRACTULUI**  **5.1.** Toate anexele, acordurile de modificare şi completare la prezentul contract se întocmesc în formă scrisă şi se semnează de către reprezentanţii împuterniciţi de părţi, constituind parte integrantă a prezentului contract.  **5.2.** Vor fi obligatorii doar acele modificări care vor fi făcute de părţi de comun acord.  **5.3.** În cazul neexecutării sau executării necorespunzătoare a obligaţiilor de către una dintre părţi, partea opusă este în drept să înceteze executarea obligaţiilor sau să ceară rezoluțiunea contractului, în ambele cazuri fiind necesară înştiinţarea celeilalte părţi în formă scrisă.  **5.4.** Părţile pot decide, prin acord, încetarea contractului, ca urmare a solicitării scrise din partea Beneficiarului, aprobate de Autoritatea contractantă, caz în care Beneficiarul va restitui integral sumele primite cu titlu de subvenție pînă la data încetării contractului, după caz, inclusiv dobînzi şi penalităţi de întîrziere la rata de bază a Băncii Naționale a Moldovei.  **5.5.** Părţile pot decide, prin acord, încetarea contractului, ca urmare a solicitării scrise din partea Beneficiarului, aprobate de Autoritatea contractantă, caz în care Beneficiarul va restitui integral sumele primite cu titlu de subvenție pînă la data încetării contractului și o dobîndă în mărime egală cu rata de bază a Băncii Naționale a Moldovei.    **VI. MODUL DE SOLUŢIONARE A LITIGIILOR**  **6.1.** În cazul apariţiei litigiilor între părţile contractante cu privire la interpretarea sau executarea prezentului contract, acestea se vor soluţiona pe cale amiabilă.  **6.2.** În situaţiile în care părţile nu vor ajunge la un compromis, litigiul va fi transmis spre soluţionare în instanţa judecătorească competentă.  **6.3.** Raporturile dintre părţi privind prezentul contract sînt reglementate de legislaţia în vigoare a Republicii Moldova.    **VII. CLAUZA DE FORŢĂ MAJORĂ**  **7.1.** În cazul apariţiei unor circumstanţe care fac imposibilă onorarea obligaţiilor prevăzute de prezentul contract, cum ar fi incendiu, inundaţie, calamităţi naturale, război, blocade, embargo, confirmate în modul stabilit, părţile sînt exonerate de orice răspundere şi executare a oricărei obligaţii prevăzute în prezentul contract.  **7.2.** Partea pentru care devine imposibilă executarea obligaţiilor prevăzute de prezentul contract se obligă să înştiinţeze în formă scrisă partea opusă în termen de zece zile despre apariţia circumstanţelor care împiedică executarea obligaţiilor, precum şi despre dispariţia acestora.    **7.3.** Dovezile corespunzătoare despre prezenţa acestor circumstanţe şi durata lor vor fi confirmate prin acte eliberate de către organele competente.    **VIII. DISPOZIŢII FINALE**  **8.1.** Prezentul contract reprezintă voinţa părţilor referitoare la clauzele contractuale şi înlătură orice altă înţelegere verbală sau scrisă anterioară încheierii prezentului contact.  **8.2.** Prezentul contract obligă părţile să respecte întocmai şi cu bună-credinţă fiecare dispoziţie a acestuia în conformitate cu principiul obligativităţii contractului.  **8.3.** Prezentul contract intră în vigoare la data semnării lui de către părți și acționează pînă la onorarea tuturor obligațiilor contractuale de către ambele părți.  **8.4.** Modificările, completările, anexele, actele şi refuzurile se consideră valabile numai cu respectarea de către părţi a formei scrise, conținînd data, semnătura şi ştampila părţilor.  **8.5.** Părţile sînt obligate să-și comunice reciproc despre schimbarea adresei juridice, a numerelor de telefoane, de telefax, în termen de două zile de la data schimbării.  **8.6.** Prezentul contract este întocmit în limba se stat, în două exemplare, cu aceeaşi putere juridică pentru fiecare dintre părţi.    **IX. ADRESELE ŞI DATELE BANCARE ALE PĂRŢILOR** | |
| **Autoritatea contractantă:**  **Ministerul Finanțelor**  **Adresa:** \_\_\_\_\_\_\_\_\_\_\_\_\_\_\_\_\_\_\_\_\_\_\_  **C/f:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **C/b:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **C/t:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Filiala** \_\_\_\_\_\_\_\_\_\_\_\_\_\_\_\_\_\_\_\_\_\_\_\_  **în Trezoreria de Stat c/b:**  **Ministru** \_\_\_\_\_\_\_\_\_\_\_\_\_\_\_\_\_\_\_\_\_\_\_  *(semnătura)* | **Beneficiar:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Adresa:** r-nul \_\_\_\_\_\_\_\_\_\_\_\_\_\_\_\_\_\_\_\_  **C/f:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **C/d:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Cod bancar:** \_\_\_\_\_\_\_\_\_\_\_\_\_\_\_\_\_\_\_\_  **Filiala** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Director** \_\_\_\_\_\_\_\_\_\_\_\_\_\_\_\_\_\_\_\_\_\_\_  *(semnătura)* |